cyanic-selkie/wikianc huggingface dataset:
Հայաստանի բահայի համայնք
2015 թ-ից սկսած Հայաստանի բահայի համայնքը մասնակցոմ է «Եվրասիա Համագործակցություն Հիմնադրամի»  կազմակերպած դիսկուրսներում, որտեղ քննարկվում են Հայաստանում ազգային, կրոնական փոքրամասնությունների և կանանց  իրավունքների պաշտպանության հարցերը։ 2018 թ-ից սկսած հաճախակի հանդիպումներ են կազմակերպվում լրատվամիջոցների ներկայացուցիչների և կառավարության որոշ անդամների հետ ։
2017 թ-ին Բահայի հավատքի հիմնադիր Մարգարե Բահաուլլայի ծննդյան 200-ամյակի կապակցությամբ  համայնքը կազմակերպեց մի շարք միջոցառումներ Երևանում, Աշտարակում և Արմավիրում։ Նմանատիպ միջոցառումներ կազմակերպվեցին նաև 2019 թ-ին` մեկ այլ մարգարե Բաբի ծննդյան 200-ամյակի կապակցությամբ։
2021 թ-ի նոյեմբերից կազմակերպվում է միջոցառումների շարք` նվիրված Աբդուլ-Բահայի  մահվան 200-ամյակին, ով բահայիների համար համարվում է
Տես նաև՝
Բահայի
Բաբի տաճարը Հայֆայում
Շողի Էֆֆենդի
Աբդուլ-Բահա
Բահաուլլա
Հղումներ`
Կատեգորիա:Բահայի
Ալբերտ Եսայան
Եսայան Ալբերտ Գարեգինի (ծնված 1945 թվականի, սեպտեմբերի 12, քաղաք Բոլնիս (Վրաստան)), վնասվածքաբան-օրթոպեդ։ ՀՀ բանակի բժշկական ծառայության փոխգնդապետ (2000)։
Կենսագրություն
Ավարտել է Երևանի պետական բժշկական ինստիտուտը (1970)։ 1970-1972 թվականներին ծառայել է ԽՍՀՄ Զինված ուժերում։ 1972-1991 թվականներին աշխատել է Պետրոսյանի անվան Երևանի վնասվածքաբանության և օրթոպեդիայի գիտահետազոտային ինստիտուտում, 1980-1982 թվականներին՝ Կաբո-Վեոլե Հանրապետությունում (Կանաչ հրվանդանի կղզիներ), 1991-1994 թվականներին՝ Երևանի երկաթգծի հիվանդանոցի գլխավոր վնասվածքաբան, 1994 թվականից՝ Պաշտպանության նախարարության կենտրոնական կլինիկական զինվորական հրապիտալի՝ իր հիմնադրած վնասվածքաբանության բաժանմունքի պետ։ 1988-1994 թվականներին կամավոր մեկնել է Գետաշենի ենթաշրջան և Ստեփանակերտ, բուժօգնություն է ցույց տվել վիրավոր, հիվանդ ազատամարտիկներին և խաղաղ բնակիչներին։ Շուշիի ազատագրման և Ստեփանակերտի հրթիռահրետակոծումների ժամանակ վիրահատել է հարյուրավոր վիրավոր ազատամարտիկների և խաղաղ բնակիչների։ Պարգևատրվել է ԼՂՀ «Մարտական ծառայության համար», ՀՀ «Արիություն», «Մարշալ Բաղրամյան-100» մեդալներով։
Կատեգորիա:1945 ծնունդներ Կատեգորիա:Հայ օրթոպեդներ Կատեգորիա:Հայ վնասվածքաբաններ Կատեգորիա:Երևանի պետական բժշկական համալսարանի շրջանավարտներ
Նիժնյայա Կուրմազա
Նիժնյայա Կուրմազա (Нижняя Курмаза, Түбәнге Көрмәҙе), գյուղ Ռուսաստանի Բաշկորտոստան հանրապետության Բիժբուլյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 10 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բիժբուլյակսկի շրջանի բնակավայրեր
Ստորին Շելինա
Ստորին Շելինա (Нижняя Щелина), գետ Ռուսաստանում, հոսում է Կոմի Հանրապետությունով, Նենեցյան ինքնավար օկրուգով։ Գետաբերանը գտնվում է Շելինա գետի ձախ ափին՝ 29 կմ հեռավորության վրա։ Գետի երկարությունը կազմում է 20 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազան՝ ը Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Աեգնա (կղզի)
Աեգնա (Aegna, Ulfsö և Wulf նշանակում են Գայլի կղզի), կղզի Ֆիննական ծոցում` Էստոնիայի տարածքում։ Կղզու մակերեսը 2,93 կմ² է, ափի երկարությունը` 10 կմ։
Կղզին տեղակայված է Ռոհունեեմե գյուղից 1.5 կմ հյուսիս-արևմուտք և Տալլինից 14 կմ հյուսիս։ Այն պաշտոնապես ընդգրկված է Տալլինի տարածքում և մտնում է Տալլինի Կեսկլին շրջանի մեջ։ 2011 թվականի հունիսի մեկի դրությամբ կղզին ուներ 8 մշտական բնակիչ ։
Կղզին պաշտպանվում է պետության կողմից. այն ունի գեղեցիկ կուսական բնություն։ Կղզում է գտնվում նաև հին գերեզմանատուն։ Ավազոտ ափերի ու գեղեցիկ բնության շնորհիվ կղզին նաև հանգստի հարմար վայր է։ Ներկայումս կղզում զբոսաշրջության զարգացման ծրագրեր են մշակվում ։
Հետաքրքիր փաստեր
Խորհրդային իշխանության տարիներին Էստոնիայում արտադրվում էր «Աեգնա» ծխախոտ։
Ծանոթագրություններ
Կատեգորիա:Տալլին Կատեգորիա:Էստոնիայի կղզիներ Կատեգորիա:Ֆիննական ծոցի կղզիներ Կատեգորիա:Կղզիներ այբբենական կարգով
Ժուրավլինոե (գյուղ, Ստարովիժևի շրջան)
Ժուրավլինոե (Журавлине, Szajno), գյուղ Ուկրաինայի Վոլինի մարզի Ստարովիժևի շրջանում։ Բնակավայրը նախկինում նաև անվանվել է Շավխալ։
2001 թվականի տվյալներով Ժուրավլինոե գյուղում բնակվում էր 514 մարդ։ Բնակավայրը զբաղեցնում է 3035 կմ² տարածք։ Բնակչության խտությունը կազմում էր 169,36 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Ստարովիժևի շրջանի բնակավայրեր Կատեգորիա:Ուկրաինայի գյուղեր
Մալի Կարաբչիև
Մալի Կարաբչիև (Малий Карабчіїв), գյուղ Ուկրաինայի Խմելնիցկիի մարզի Դունաևցիի շրջանում։
Արտաքին հղումներ
Կատեգորիա:Ուկրաինայի Խմելնիցկիի մարզի Դունաևցիի շրջանի բնակավայրեր Կատեգորիա:Ուկրաինայի գյուղեր
Ենեբեյ-Ուրսաևո
Ենեբեյ-Ուրսաևո (Енебей-Урсаево, Йәнәби-Урсай), գյուղ Ռուսաստանի Բաշկորտոստան հանրապետության Միյակինսկի շրջանի կազմում։
Բնակչությունը 2009 թվականին գրանցված տվյալներով կազմում էր 392 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Միյակինսկի շրջանի բնակավայրեր
Angus & Julia Stone
Արտաքին հղումներ
Կատեգորիա:Ավստրալիական երաժշտական խմբեր Կատեգորիա:Դուետներ Կատեգորիա:2006 հիմնադրված երաժշտական խմբեր
(4238) Աուդրեյ
(4238) Աուդրեյ (Audrey), աստերոիդ աստերոիդների հիմնական գոտում։ Հայտնաբերվել է 1980 թվականի ապրիլի 13-ին Անտոնին Մրկոսի կողմից Կլետում ։
Միջին հեռավորությունը Արեգակից կազմում է 2,408444 ա. մ., առավելագույնը մոտենում է 2,2299 ա. մ. հեռավորության վրա և հեռանում 2,587 ա. մ. ։ Արեգակի շուրջ մեկ ամբողջական պտույտ է կատարում 1365,22 երկրային օրվա ընթացքում, իր ուղեծրով շարժվելով միջինում 0,263693 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,85° անկյուն։
Արտաքին հղումներ
Կատեգորիա:1980 թվականին հայտնաբերված աստղագիտական մարմիններ Կատեգորիա:Անտոնին Մրկոսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ստերի
Ստերի, գյուղ Արևմտյան Հայաստանում, Վանի վիլայեթի Հեքյարիի գավառում ։ Գտնվում էր գետի ափին։ Մտնում էր Գիրդի գյուղախմբի մեջ ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Քատահուլա շրջան (Լուիզիանա)
Քատահուլա շրջան (Catahoula Parish), ԱՄՆ Լուիզիանա նահանգի 64 վարչական միավորներից մեկը։ 2010 թվականի դրությամբ բնակչության թիվը կազմում էր 10 407 մարդ։ Շրջկենտրոնը Հարիսոնբուրգ բնակավայրն է ։ Պաշտոնապես կազմավորվել է 1808 թվականին ։
Աշխարհագրություն
ԱՄՆ վիճակագրության բյուրոյի տվյալներով շրջանը զբաղեցնում է 1 914,012 կմ² տարածք, որից 1 833,722 կմ²-ն զբաղեցնում է ցամաքը, իսկ 80,290 կմ²-ն կամ 4,200 %-ը՝ ջրային տարածքները ։
Բնակչություն
Բնակչության թիվը 2000 թվականի դրությամբ կազմում էր 10 920 մարդ, իսկ 2010 թվականի դրությամբ՝ 10 407 մարդ ։ Բնակչության խտությունը կազմում էր 6 մարդ/կմ²։ Շրջանում հաշվվում էր 5 351 բնակելի շինություն՝ 3 շինություն/կմ² խտությամբ։ Ռասայական կազմը հետևյալն է՝ սպիտակամորթներ - 71,78 %, աֆրոամերիկացիներ - 27,12 %, արմատական ամերիկացիներ (հնդկացիներ) - 0,19 %,ասիացիներ - 0,13 %, այլ ռասաների ներկայացուցիչներ - 0,19 %, երկու կամ ավելի ռասաների ներկայացուցիչներ - 0,59 %։ Իսպանախոսները կազմում են բնակչության 0,92 %–ը։
Ծանոթագրություններ
Կատեգորիա:Լուիզիանայի շրջաններ Կատեգորիա:1808 թվականին հիմնադրված բնակավայրեր
Իրավասություն
Իրավասություն, որևէ մարմնի պաշտոնատար անձի օրենքով սահմանված լիազորությունների (իրավունքների, պարտականությունների) ամբողջություն է։ Ձեռնարկության իրավասությունը նրա կանոնադրությամբ սահմանված իրավունքների և պարտականությունների շրջանակն է։ Հասարակական կազմակերպությունների և պաշտոնատար անձանց իրավասությունը որոշվում է կանոնադրություններով կամ կանոնագրքերով։ Դատախազական, դատական մարմինների իրավասությունը որոշվում է սահմանադրությամբ, իսկ մանրամասն՝ դատախազական հսկողության մասին կանոնադրությամբ, գերագույն դատարանի կանոնադրությամբ, զինվորական տրիբունալների կանոնադրությամբ և այլ ակտերով։ Պետական մարմինների իրավասությունների ընդլայնում կամ նեղացում կարող է կատարվել օրենքի, հրամանագրի կամ իրավասությունը կատարումն դրանց՝ կառավարման ակտերի հիման վրա։ Իրավասության ինքնակամ ընդլայնումը պաշտոնատար անձի նկատմամբ առաջ է բերում քրեական կամ կարգապահական պատասխանատվություն։
Կատեգորիա:Պետության և իրավունքի տեսություն Կատեգորիա:Միջազգային իրավունք Կատեգորիա:Դատական համակարգ Կատեգորիա:Սահմանադրական իրավունք
Ժողովածու (139)
Ժողովածու (139), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 139 թվի տակ։ Ձեռագիրը գրվել է 1806 թվականին։ Ստացողը եղել է Ստեփաննոս Տփղիսեցին։ Գրված է թղթի վրա, որը ունի 20.7X15.7 չափս։ Ձեռագիրը կազմած է 196 թերթից։ Գրված է միասյուն, նոտրգրով։ Ունի՝ 22 տող։ Կազմը`կաշեպատ ստվարաթուղթ։ Հիշատակարան գրչի՝ 5ա ։
Ծանօթագրութիւններ
Կատեգորիա:Մատենադարանի ձեռագրեր
Քլեյբորն շրջան (Լուիզիանա)
Քլեյբորն շրջան (Claiborne Parish), ԱՄՆ Լուիզիանա նահանգի 64 վարչական միավորներից մեկը։ Ընդհանուր տարածությունը 1.989 կմ² է, բնակչությունը՝ 17.195 մարդ (2010 թ. տվյալներով)։ Շրջկենտրոնն է Հոմեր բնակավայրը։ Կազմավորվել է 1828 թ.։
Կատեգորիա:Լուիզիանայի շրջաններ
Հարրի Փոթերի աշխարհի կախարդանք
Հարրի Փոթերի աշխարհի կախարդանք, Հարրի Փոթերի աշխարհում մարդկանց կախարդական ունակությունները համարվում են պարգև՝ մարդու անձի առանձնահատուկ հոգևոր ունակություններ։ Նախ և առաջ յուրաքանչյուր հրաշագործ մարդ է, պարզապես, ի տարբերություն մագլների, նա ծնվել է կախարդանքի պարգևով։
Նկարագրություն
Կախարդելու համար մարդը պետք է յուրահատուկ ձևով կարգավորի իր հոգեբանությունը, այն բերի որոշակի վիճակի։ Կախարդական փայտիկի օգտագործումն անհրաժեշտ է կենտրոնացման, ինչպես նաև կախարդանքի թիրախի մատնանշման համար։ Փորձառու հրաշագործները շարունակում են օգտագործել այն, ըստ երևույթին, սովորության համաձայն, չնայած որոշ փորձառու և շատ հզոր մոգերին այն պետք չէ։ Յոթերորդ գրքում Դամբլդորը Հարրիին ասում է, որ «չկա այնպիսի բան, որ հրաշագործը չկարողանա անել առանց կախարդական փայտիկի, ինչը նա կարողանում է անել դրանով»։
Երիտասարդ հրաշագործները, կախարդանք սովորելով, պետք է սովորեն կախարդանքի անունը ճիշտ արտաբերել, ինչպես նաև կախարդական փայտիկով հստակ կատարել որոշակի շարժումը։ Եթե կախարդանքի անվանումը, շեշտադրումը կամ արտաբերումը սխալ է ասվում, ինչպես նաև եթե ժեստը ճշգրիտ չէ, կարող են տեղի ունենալ սարսափելի բաներ՝ սկսած այն բանից, որ կախարդանքը ամբողջությամբ չի կատարվում, վերջացրած նրանով, որ տուժում է հենց ինքը՝ կախարդողը։
Համապատասխան փորձառություն և տեսական պաշար ունենալու պարագայում կարելի է ստեղծել նոր կախարդանքներ։
Կախարդանքի տեսակներ
Հարցազրույցի ժամանակ Ռոուլինգը նշել է, որ կախարդանքն ունի մի քանի տեսակ.
Հրաշագործներ ու մագլներ
«Հարրի Փոթերի» բոլոր կերպարները բաժանվում են երկու խմբի՝ հրաշագործների և մագլների (սովորական մարդիկ, որոնք չեն տիրապետում կախարդական ունակությունների)։ Թեև հրաշագործները միայն մի փոքր փակ հասարակություն են մագլների աշխարհում, ամբողջ գրքի սյուժեն տեղի է ունենում հրաշագործների և կախարդական արարածների շրջանում։ Կախարդական ունակությունը բնածին է, և մագլը չի կարող տեսնել կողմնակի աչքերից թաքնված առարկաները (օրինակ՝ Հոգվարթսը կամ կառամատույց 9¾-ը), սովորել հրաշագործություն։
2003 թվականին «մագլ» բառն ավելացվել է Օքսֆորդի անգլերեն բառարանում՝ որպես անմիտ մարդ, որը չունի հմտություններ ։
Հրաշագործների շրջանում կա արյան մաքրություն հասկացություն։ Կախված հրաշագործ նախնիների քանակից՝ առանձնացնում են կերպարների մի քանի կարգ.
Գոյություն ունեն նաև սկվիբներ, որոնք ծնվել են հրաշագործների ընտանիքում, բայց չեն տիրապետում կախարդական ուժերի։ Սակայն սկվիբների հնարավորություններն ավելի մեծ են, քան մագլներինը։ Նրանք կարող են տեսնել դեմենտորների, ավելի բարձր մակարդակով շփվել կենդանիների հետ, տեսնել կախարդված շինությունները (միստր Ֆիլչն աշխատում է Հոգվարթսում) ։ Կան նաև կիսամարդիկ՝ կերպարներ, որոնց նախնիների մեջ եղել են բանական կախարդական արարածներ, օրինակ՝ հսկաներ կամ տնապայներ (օրինակ՝ Հագրիդը, ում հայրը եղել է հրաշագործ մարդ, իսկ մայրը՝ հսկա ։
«Արյան մաքրության» գաղափարի էությունն այն է, որ զտարյուն հրաշագործների որոշակի խումբ կանխակալ կարծիքով է վերաբերում կիսարյուններին և հատկապես մագլածին հրաշագործներին (պղտոր արյուններ) ։ Նրանց համարում են «երկրորդ կարգի» մարդիկ։ Նման համոզմունքները չեն տարբերվում ռասիզմից և դասային հասարակությունների նախապաշարմունքից։ Այդ նախապաշարմունքը կարող է տարբեր ձևով դրսևորվել․ նրանք չեն ցանկանում, որպեսզի մագլածին հրաշագործները հաճախեն հրաշագործների ուսումնական հաստատություն՝ կարծելով, որ նրանք ավելի քիչ կախարդական ունակություններ ունեն, քան զտարյուն հրաշագործները։
Դա հերքվում է փաստերով․ չկա ոչ մի կապ արյան մաքրության և կախարդական ունակությունների միջև։ Հերմիոնա Գրեյնջերը և Լիլի Էվանսը ցուցաբերել են հիանալի ունակություններ մոգության մեջ, իսկ զտարյուններ Ռոն Ուիզլին և Նևիլ Լոնգբոթոմը ադքան էլ հաջողված չէին կախարդություն սովորելու ընթացքում։
Զտարյուն հրաշագործների գաղափարի աջակիցները Մահաբերներն են՝ լորդ Վոլան դե Մորտի գլխավորությամբ (չնայած, որ նա ինքը կիսարյուն էր)։ 1997-1998 թվականներին, երբ Մոգության նախարարությունը Վոլան դե Մորտի վերահսկողության տակ էր, ոչ զտարյուն հրաշագործները հալածվում էին (պաշտոնապես հայտարարված էր, որ նրանք գողանում են զտարյունների կախարդական ուժը)։
Իրական զտարյուն հրաշագործների գերդաստանում չպետք է լինեն մագլներ։ Երկրպագուների՝ զտարյունության չափանիշների մասին հարցերին Ջոան Ռոուլինգը պատասխանել է, որ զտարյուն հրաշագործի բոլոր տատիկներն ու պապիկները պետք է լինեն հրաշագործ, բայց կան նաև ավելի խիստ տեսակետներ, որոնց համաձայն՝ պետք է մի քանի հրաշագործների սերունդ ավելի։ Նա նաև ավելացրել է, որ իրական զտարյուն ընտանիքներ ներկա պահին չկան. նրանք, ովքեր իրենց զտարյուն են համարում, պարզապես ջնջել են մագլներին և սկվիբներին իրենց տոհմածառից ։
Ավելին, զտարյուն ընտրյալների գաղափարի որոշ աջակիցներ, որքան էլ տարօրինակ թվա, զտարյուն չեն։ Ամենավառ օրինակը՝ Վոլան դե Մորտը, զտարյուն հրաշագործուհի Մերոպա Մրաքսի և մագլ Թոմ Ռեդլի (ավագ) որդին է։
Հարրի Փոթերի մասին գրքերում որոշ զտարյուն ընտանիքներ կարևոր դեր են խաղում։ Դրանք են Մալֆոյները, Բլեքները, Լոնգբոթոմները և Ուիզլիները։ Պատմվածքներից պարզ է դառնում, որ բազմաթիվ զտարյուն ընտանիքներ այժմ ոչնչացել են, օրինակ՝ Քրաուչների ընտանիքը։ Բարթեմիուս Քրաուչը ուներ միակ երեխա՝ Բարթի Քրաուչ-կրտսերը, ում նկատմամբ հանցագործությունների համար կիրառվեց Դեմենտորի համբույր՝ թողնելով միայն դժբախտ հիշողություններ։ Այլ օրինակ է Բլեքների ընտանիքը։ Վերջիններս Սիրիուս և Ռեգուլուս Բլեքների զտարյուն ընտանիքից էին և մահացան՝ չթողնելով ժառանգներ։ Քանի որ զտարյուն հրաշագործներ քիչ էին մնացել, զտարյունության գաղափարի երկրպագուներից շատերը ստիպված էին ամուսնանալ հարազատների հետ՝ արդյունքում առաջացնելով գենետիկական դեգեներացիա (Ռոն Ուիզլի. «եթե մենք՝ հրաշագործներս, չամուսնանայինք մագլների հետ, մենք վաղուց արդեն ոչնչացած կլինեինք»)։ Հայտնի է, որ հարազատների միջև ամուսնություն կար Բլեքների և Մրաքսների ընտանիքներում (օրինակ՝ Մոլլիի ու Արթուր Ուիզլիի միջև հեռու ազգակցական կապ կար, նրանց ընդհանուր բարեկամն էր Ֆինեաս Նայջելուս Բլեքը), և ամենայն հավանականությամբ կարելի է ենթադրել նաև, որ կապ կա զտարյուններ Մալֆոյների և Լեսթրեյնջների միջև։ Սիրիուս Բլեքը մի անգամ ասել է Հարրի Փոթերին, որ գրեթե բոլոր ազնվական զտարյուն հրաշագործները միմյանց հետ արյունակցական կապեր են ստեղծում (նույն իրավիճակն էր եվրոպական արիստոկրատիայի ազնվական ընտանիքներում)։ Մրաքսների ընտանիքում հարազատների միջև ամուսնությունների պատճառով այլասերումը ուժեղ դրսևորվեց. Վոլան դե Մորտի մորեղբայրը՝ Մորֆին Մրաքսը, տգեղ էր, դաժան, աննորմալ և խոսում էր միայն օձալեզվով։ Բլեքների ընտանիքում բոլորը բավականին խելացի և գեղեցիկ էին, բայց ընտանիքից շատերը տառապում էին աննորմալ դաժանությամբ, օրինակ՝ Բելատրիսա Լեսթրեյնջը։ Մրաքսների ընտանիքն իրեն համարում էր Փևերելների՝ Մահվան Պարգևների ստեղծողների ուղղակի ժառանգները, բայց իրականում Փևերելների ոչնչացած ընտանիքի հետ արյունակցական կապեր ունեն շատ կախարդական ընտանիքներ, այդ թվում՝ Փոթերները։
Կիսարյուններ
Կիսարյուններ, հրաշագործի (հրաշագործուհու) և մագլի ամուսնությունից ծնված երեխաներ կամ երկու հրաշագործներից ծնված երեխաներ, բայց նրանց տատիկների և պապիկների (իսկ ավելի խիստ կարծիքների համաձայն՝ ավելի խոր սերունդներում) անպայման կա գոնե մեկ մագլ։ Ըստ Ռոուլինգի՝ հրաշագործների աշխարհում հիմա ավելի շատ են կիսարյունները (Հոգվարթսի աշակերտների 50 %-ը կիսարյուն է)։ Զտարյունության համախոհները կիսարյուններին համարում են երկրորդ դասի հրաշագործներ, բայց ավելի լավը, քան մագլածինները։ Շատ հայտնի կերպարներ, այդ թվում՝ արյան մաքրության համար պայքարողները, կիսարյուն են, օրինակ՝ Հարրի Փոթերը (զտարյուն հրաշագործ Ջեյմս Փոթերի և մագլածին հրաշագործուհի Լիլի Էվանսի որդին), Վոլան դե Մորտը (մագլ Թոմ Ռեդլ-ավագի և զտարյուն հրաշագործ Մերոպա Մրաքսի որդին), Սևերուս Սնեյպը (մագլ Թոբիսա Սնեյպի և զտարյուն հրաշագործուհի Էյլին Պրինսի որդին) և այլք։
Մագլածիններ
Մագլածիններ, այն հրաշագործներն ու հրաշագործուհիներն են, որոնք ծնվում են մագլների ընտանիքում, ընդ որում, մագլների ծնողները նույնպես չեն տիրապետում կախարդական ունակությունների։ Հարրի Փոթերի մասին գրքերում սովորական ընտանիքներում հրաշագործների ծնվելու պատճառը չի ասվում, բայց Ռոուլինգը իր հարցազրույցում հայտարարել է, որ այդպիսի մարդկանց սերունդներում կա հրաշագործ կամ հրաշագործուհի։ Երբեմն ընտանիքներում ծնվում են մի քանի երեխա-հրաշագործներ, օրինակ՝ Դենիսի և Քոուլին Քրիվի ընտանիքում, երբեմն ոչ մի (օրինակ՝ Լիլին և Փեթունիա Դարսլին)։
Արյան մաքրության կողմնակիցները հատուկ արհամարհանքով են վերաբերվում մագլածիններին, նրանց նույնիսկ ավելի են արհամարհում, քան մագլներին և վիրավորում են՝ անվանելով «պղտոր արյուններ» (ինչը նման է ռասիզմին և իրական կյանքի այլ տիպի խտրականություններին)։ Բացի այդ, փաստերով ապացուցված է, որ մագլական ծագումը ոչ մի ձևով չի ազդում կախարդական ունակությունների վրա։ Վեպում որոշ հայտնի մագլածիններ՝ Հերմիոնա Գրեյնջերը և Լիլի Փոթերը, ցուցադրում էին փայլուն ունակություններ՝ չնայած իրենց մագլական ծագմանը։
Մագլածին հրաշագործների չափազանց վիրավորական մականունը՝ «պղտոր արյուն» (mudblood), օգտագործում են զտարյուն հրաշագործները, և այն համարվում է ստորացուցիչ։
Կիսամարդիկ
Կիսամարդիկ, որոշ հրաշագործներ, որոնք լույս աշխարհ են եկել հրաշագործների և բանական կախարդական արարածների կապից։ Հայտնի է, որ Ռուբեուս Հագրիդը և Օլիմպիա Մաքսիմը կիսով չափ հսկաներ էին, Ֆիլիուս Ֆլիտվիկի նախնիների մեջ կային գոբլիններ, Ֆլոր Դելակուրը մեկ քառորդի չափով վեյլա էր, նաև Հարրիին թվում էր, որ Գրիգորի Գոյլը թրոլների ժառանգ է։ Երբեմն «կիսամարդ» տերմինը կիրառվում է մարդագայլերի և բանական կախարդական արարածների դեպքում, ինչպիսիք են կենտավրոսները ։ Դոլորես Ամբրիջը հատուկ ատելություն էր տածում կիսամարդկանց նկատմամբ։
Սկվիբներ
Սկվիբ, մարդ, որի ծնողներից գոնե մեկը հրաշագործ է, բայց ինքը չունի կախարդական ունակություններ։ Սկվիբները բավականին հաճախ են ծնվում. վեպից հայտնի են երկուսը՝ Արաբելլա Ֆիգգը՝ Դարսլիների հարևանը, և Արգուս Ֆիլչը՝ Հոգվարթսի տնտեսվարը։ Սկվիբները գիտեն կախարդական աշխարհի գոյության մասին կամ նույնիսկ կատարում են որոշակի գործառույթներ, բայց կախարդական ունակությունների բացակայության պատճառով չեն կարողանում լիարժեք կյանք վարել։ Հնարավոր է, որ հենց կախարդական ունակությունների բացակայությունն է Ֆիլչի՝ Հոգվարթսի աշակերտներին չսիրելու պատճառը։ Բացի այդ, այս հասկացությունը սխալմամբ կիրառվել է Ալբուս Դամբլդորի քրոջ՝ Արիանա Դամբլդորի վերաբերյալ։
Չնայած մոգական ունակությունների բացակայությանը՝ սկվիբները տարբերվում են մագլներից նրանով, որ կարող են տեսնել մագլներից հատուկ կախարդանքով թաքցրած առարկաները։ Օրինակ՝ Արգուս Ֆիլչը հաջողությամբ աշխատում էր Հոգվարթսում, որը մագլների համար կարծես հնագույն ամրոցի ավերակ լիներ։ Սկվիբները չեն կարող տեսնել դեմենտորներին (ինչպես բացատրել է Ռոուլինգը իր կայքում, Ֆիգգն իրականում չէր տեսել Հարրիի վրա հարձակված դեմենտորներին, բայց նա ուներ բավարար գիտելիքներ նրանց կողմից առաջացրած զգացողությունները սահմանելու համար), ընդ որում, Մոգության նախարարության ներկայացուցիչների արձագանքը Արաբելլա Ֆիգգի հայտարարությանը դատարանում ցույց է տալիս, որ սկվիբների ունակությունները ամբողջովին ուսումնասիրված չեն։
Անիմագիա
Անիմագիա, կենդանիների փոխակերպվելու արվեստը։ Այն հրաշագործները, որոնք կարողանում են իրենց մարմինը փոխակերպել կենդանու, կոչվում են Անիմագ։
Կենդանիների փոխակերպվելու ունակությունները բնածին չեն, այլ զարգանում են պարապմունքների ընթացքում՝ ուղղված կախարդության այդ տեսակի ուսումնասիրությանը։ Փոխակերպման համար կախարդական փայտիկի կիրառությունը պարտադիր չէ։ Ունակությունը դժվար և վտանգավոր է։ Դժվարության պատճառով 20-րդ դարում կար ընդամենը յոթ պաշտոնական անիմագ։ Գրքերում հիշատակվում է նրանցից միայն մեկը՝ Միներվա Մակգոնագալը, և չորս ոչ պաշտոնական՝ Ջեյմս Փոթերը, Պիտեր Պետիգրյուն, Սիրիուս Բլեքը և լրագրողուհի Ռիտա Սկիտերը։
Կենդանու տեսակը, որին փոխակերպվում է անիմագը, կոչվում է անիմագային ձև։ Յուրաքանչյուր անիմագի համար հնարավոր է միայն մեկ անիմագային ձև։ Ամենայն հավանականությամբ, այն ձևավորվում է անիմագի՝ ուսումնասիրության շրջանի անձնական հատկանիշներով։
Անիմագային ձևը կրում է բոլոր այն ֆիզիկական թերությունները, որոնք ունի հարաշագործի իրական մարմինը։ Օրինակ, եթե հրաշագործը մարմնի վրա սպի ունի, այն կլինի նաև անիմագային ձևում։ Նույնն էլ վերաբերում է ակնոցին․ անիմագային ձևում ակնոցը արտահայտվում է որպես աչքերի շուրջը բնորոշ նշաններ։ Անիմագի հագուստը կորչում է փոխակերպման ժամանակ և վերականգնվում է մարդկային մարմին վերադառնալուց հետո։ Հաճախ (բայց ոչ միշտ) է պատահում, որ հրաշագործի անիմագային ձևն ու պատրոնուսը համընկնում են (այսինքն՝ միևնույն կենդանին են լինում), այդ դեպքում այդ կենդանիները ունենում են միևնույն արտաքին առանձնահատկությունները։
Որպես կանոն, անիմագային փոխակերպումը արվում է որոշ ժամանակով, որից հետո հրաշագործը փոխակերպվում է մարդու։ Հնարավոր է նաև երկրորդ, ավելի դժվար ձևը, երբ հրաշագործը փոխակերպում է իր մարմինը անհայտ ժամանակով։ Այդ դեպքում հակառակ վերափոխումը բարդ կլինի կենդանական մարմնի համար։ Կան հմայախոսքեր, որոնց օգնությամբ այլ մարդկանց միջամտությամբ հնարավոր է հակառակ փոխակերպումը մարդու։ Երբեմն այդ փոխակերպումը կատարվում է անիմագի կամքից անկախ։ Հմայախոսքը անվնաս է սովորական կենդանիների համար։ Այդ հմայանքի գործածման ժամանակ երևում է սպիտակակապտավուն բոց, անիմագը կենդանու կերպարանքով կախվում է օդում, ընկնում գետնին, երկրորդ բոցը, հետո տեղի է ունենում հակառակ փոխակերպումը՝ կարծես դանդաղ նկարահանման տեսքով։
Յուրաքանչյուր անիմագ պարտավոր է գրանցվել Մոգության նախարարությունում։ Գրանցումը պարտադիր է փոխակերպման հմայանքի կիրառման վտանգավորության պատճառով։ Նրա անունը, անիմագային ձևն ու հատուկ նշանները պետք է ներկայացված լինեն հատուկ գրանցման, որպեսզի նրան հնարավոր լինի ճանաչել։ Գրանցումը հասանելի է հանրությանը։ Գրանցումից խուսափելու համար պատիժը հայտնի չէ, բայց կարելի է ենթադրել, որ այն խիստ է։
Կերպարանափոխման և անիմագիայի տարբերությունն այն է, որ կերպարանափոխված հրաշագործը կորցնում է մարդկային մտավոր ունակությունները, ձեռք բերում կենդանու ինտելեկտ և մտածողություն, մինչդեռ անիմագն ունակ է մտածել մարդկայնորեն։
Ի տարբերություն մարդագայլերի (օրինակ՝ Ռիմուս Լուպինի)՝ իրեն կենդանու փոխակերպելը ենթակա է անիմագի կամքին և չի ազդում անձի բնավորության ու հոգեբանության վրա։ Մարդագայլն իր կենդանական ձևում ունի բնավորության ու հոգեբանության այլ կերտվածք, և չի հիշում, թե ով էր ինքը մինչ փոխակերպումը։
Ներկայացուցիչներ
Գրքերում նշված միակ անիմագը (գրանցված) Միներվա Մակգոնագալն է, որը կարողանում է փոխակերպվել զոլավոր կատվի՝ աչքերի շուրջը նշաններով։
Գրքերում հիշատակվում են նաև չգրանցված անիմագներ.
Դերը գրքում
Անիմագիայի մասին հիշատակում չկա առաջին և երկրորդ գրքերում (բայց Միներվա Մակգոնագալը գալիս է Դարսլիների տուն հենց կատվի կերպարանքով, բացի այդ, նրա փոխակերպումը կարելի է տեսնել առաջին ֆիլմում)։
Երրորդ մասում անիմագիան դառնում է ավելի նշանակալի։ Պրոֆեսոր Մակգոնագալը առաջին անգամ իր դասի ժամանակ պատմում է անիմագիայի մասին՝ վերջում փոխակերպվելով կատվի։
Երրորդ գրքում պարզվում է, որ Ջեյմս Փոթերը, Սիրիուս Բլեքը և Պիտեր Պետիգրյուն չգրանցված անիմագներ են եղել։ Լուպինը մարդագայլ էր և գրեթե կծում էր Սնեյպին Սիրիուսի կատակի պատճառով։
Մետամորֆմագիա
Մետամորֆմագիա, սեփական դեմքի հատկությունները (քթի ձևը, մազերի գույնը, հոնքերի ձևը և այլն) սեփական ցանկությամբ, առանց կախարդանքի կամ ձևափոխող դեղաթուրմի փոխելու ունակությունն է։
Հարրի Փոթերի մասին գրքերում հիշատակվում են երկու մետամորֆներ՝ Նիմֆադորա Տոնքսը և նրա տղան՝ Թեդի Լուպինը։
Մետամորֆի, ինչպես և ցանկացած այլ հրաշագործի ունակությունները խիստ կախված են նրա հոգեբանական վիճակից։ Երկարատև կամ ուժեղ դեպրեսիայի դեպքում կախարդական ունակությունները թուլանում են և նույնիսկ անհետանում։
Օձալեզու
Օձալեզուն (Parseltongue) մարդ է, որը կարող է խոսել օձերի հետ օձերի լեզվով։ Շրջապատի մարդիկ չեն հասկանում նրա խոսակցությունը օձի հետ, քանի որ նրանք լսում են միայն վշշոց, իսկ օձալեզվին թվում է, թե ինքն օձի հետ խոսում է մարդկային լեզվով։
Հարրի Փոթերի մասին գրքերում հիշատակվում են հետևյալ օձալեզուները՝ Վոլան դե Մորտ, Հարրի Փոթեր, Մորֆին Մարկս, Մարվոլո Մարկս, Մերոպա Մարկս, Սալազար Սլիզերին։
Երկրորդ գրքում Հարրի Փոթերին հաջողվեց բացել Գաղտնի սենյակը՝ շնորհիվ օձալեզվի իմացության։
Յոթերորդ գրքում Գաղտնի սենյակ մտնելու համար Ռոն Ուիզլին օգտագործեց օձալեզվով արտահայտություն, որը լսել էր Հարրիից։ Այդ սենյակում էին գտնվում Վասիլիսկի ժանիքները, որոնք անհրաժեշտ էին հորքրուքսները ոչնչացնելու համար։
Այն բանից հետո, երբ Վոլան դե Մորտը «սպանեց» Հարրի Փոթերին անտառում և ոչնչացրեց նրա մեջ իր հոգու մի մասը, Հարրին կորցրեց օձալեզվով խոսելու ունակությունը։
Թռիչք
Թռիչք, առանց ցախավելների կամ այլ օբյեկտների թռիչքը հազվադեպ հանդիպող ունակություն է։ Վոլան դե Մորտը կարողանում էր թռչել առանց ցախավելի կամ գորգի, հնարավոր է, որ դա կարողանում էր անել նաև Սնեյպը։ «Հարրի Փոթեր և Մահվան պարգևներ» գրքում նա դուրս թռավ վերին հարկի պատուհանից, և Մակգոնագալն ասաց, որ նա անվնաս մնաց. հնարավոր է, որ նա գիտեր Վոլան դե Մորտից որոշ հնարքներ, բայց, ամենայն հավանականությամբ, նա օգտվեց հարվածի ուժը մեղմացնող կախարդանքից (ինչպես Հերմիոնան յոթերորդ գրքի դրվագում, որտեղ նրանք ընկնում են տրոլեյբուսից Գրինգոթդսի բանկի կողոպտման ժամանակ), քանի որ ինֆորմացիան այն մասին, որ Վոլան դե Մորտը կարողանում է թռչել, առաջացրել է մեծ զարմանք։ «Լևիկորպուս» կախարդանքով մարդուն կարելի է վեր բարձրացնել, բայց նա չի կարող իրեն կառավարել։ Դատելով «Հարրի Փոթերը և Փյունիկյան Միաբանությունը» ֆիլմից՝ ծխի սյան վերածվելու և թռչելու ունակությունն ունեն Մահաբերները և Փյունիկյան Միաբանության անդամները (Փյունիկյան Միաբանության անդամները վերածվում են սպիտակ ծխի, իսկ Մահաբերները՝ մուգ մոխրագույն)։ Հնարավոր է, որ նման տեսողական էֆեկտով է ներկայացվում հեռահայտնվելու երևույթը (նմանատիպ էֆեկտներ են օգտագործվել հարություն առած Խավարի Լորդին կոչման տեսարանում, Մահաբերների կողմից, չորրորդ ֆիլմում)։ Բացի այդ, երիտասարդ հրաշագործները կարող են թռչել նախքան Հոգվարթս ընդունվելը, օրինակ՝ Հարրի Փոթերը, երբ փորձում էր փախչել Դադլիից, թռավ դպրոցի տանիքի վրա, իսկ նրա մայրը՝ Լիլին, երբ հանդիպեց Սևերուս Սնեյպին, ճոճվելով ճոճանակի վրա, թռավ նրանից և սահուն վայրէջք կատարեց։
Կանխագուշակ
Կանխագուշակ, հրաշագործ կամ հրաշագործուհի է՝ ապագայի իրադարձությունները կանխատեսելու ունակությամբ։ Այս ունակության միջոցով կանխատեսումները երբեմն կարող են ինքնուրույն տեղի ունեցող մարգարեություններ լինել։ Դրանք ոչ բոլորն են իրականանում՝ կախված մարգարեությունում հիշատակվածի որոշումներից։ Սա ցույց է տալիս, որ կանխագուշակը կանխատեսում է հնարավոր կամ հավանական իրադարձությունները, առնվազն որոշ դեպքերում։
Կանխագուշակի յուրաքանչյուր մարգարեություն գրանցվում է ապակյա գնդում, որը պահվում է Մոգության նախարարության Առեղծվածների բաժնի մարգարեությունների սրահում։ Միայն մարգարեության մեջ հիշատակված մարդը կարող է դիպչել գնդին․ կողմնակի մարդը կարող է խելագարվել հպումից, ինչպես դա պատահեց Բրոդերիկ Բոուդի հետ։
Համաձայն Մակգոնագալի խոսքերի՝ ճշգրիտ կանխագուշակները չափազանց հազվադեպ են հանդիպում։ Սիվիլլա Տրելոնին գրքերում նշված միակ կանխագուշակն է։
Լեգիլիմենցիա
Լեգիլիմենցիա, կախարդական հմտություն է, որով այլ մարդկանցից զգացմունքներ և հիշողություններ են դուրս բերվում։ Այն հնարավորություն է տալիս այլ մարդու փոխանցել տեսիլքներ կամ հիշողություններ՝ ինչպես իրական, այնպես էլ երևակայական։ Լեգիլիմենցիային տիրապետող հրաշագործը կարող է, օրինակ, հայտնաբերել սուտը և խաբեությունը այլ մարդու մտքում (իրական իրադարձությունների «դիտման» ճանապարհով), մարդու հիշողությունները կամ կեղծ տեսիլքները։ Լեգիլիմենցիան իրականացվում է կախարդանքի միջոցով կամ ոչ բանավոր, առանց կախարդանքի և փայտիկի օգտագործման, այն դեպքում, եթե հրաշագործն ունի բավարար հմտություններ լեգիլիմենցիայի ոչ բանավոր կիրառման համար (ինչպես օրինակ՝ Ալբուս Դամբլդորը կամ Վոլան դե Մորտը)։
Լեգիլիմենցիային տիրապետող՝ գրքերում հիշատակված հրաշագործներ են՝ Ալբուս Դամբլդոր, Միներվա Մակգոնագակ, Սևերուս Սնեյպ, Վոլան դե Մորտ։
Լեգիլիմենցիային գերազանց կերպով տիրապետում էր Վոլան դե Մորտը։ Եթե որևէ մեկը խաբում էր նրան, նա գրեթե միշտ անմիջապես հասկանում էր։ Այդ հմտությանը գերազանց տիրապետում էր նաև Ալբուս Դամբլդորը, որի մասին հասկանալի է դառնում գրքի համատեքստից։
Օկլյումենցիա
Օկլյումենցիա, լեգիլիմենցիայի հակառակ հմտությունն է, որին տիրապետողը կարող է թաքցնել զգացմունքները կամ խոչընդոտել լեգիլիմենցիային, գտնել բառերին կամ գործողություններին հակասող մտքերը կամ հիշողությունները։ «Նա, ում անունը չեն տալիս», Սնեյպը, Դամբլդորը և Մակգոնագալը լեգիլիմենցիայի և օկլյումենցիայի որակավորված մասնագետներ են։
Հեռահայտնել
Հեռահայտնվել, հաշված վայրկյանների ընթացքում և մեծ հեռավորության վրա հրաշագործի տեղափոխության միջոց է։ Ունակությունը բնօրինակում կոչվում է Apparition / Disapparition, այսինքն՝ «հայտնվում» և «անհայտացում»։
Տեղափոխման համար հրաշագործին անհրաժեշտ է հստակ պատկերացնել ժամանման վայրը (ուղղվածություն, нацеленность), կենտրոնանալ այնտեղ ընկնելու ցանկության վրա (համառություն, настойчивость) և առանց իրարանցման, հանգիստ (անշտապ, неспешность ), մտքով շոշափել ճանապարհը և տեղափոխվել պլանավորված կետը։ Այդ գործողությունների ամբողջությունը կոչվում է Երեք «ն»-երի կանոն։
Սկսնակների առավել հաճախ հանդիպող սխալներից է այսպես կոչված «պառակտումը», երբ մարմնի այս կամ այն մասը մնում է մեկնարկի կետում։ Օրինակ, «Հարրի Փոթերը և Մահվան Պարգևները» գրքում Ռոն Ուիզլին հեռահայտնվելու ժամանակ գրեթե պոկում էր թևը։ Դա տեղի է ունենում ուշադրության ոչ բավարար կենտրոնացման պատճառով։ Այն վերացնում է ինչ-որ կախարդանքի կիրառումը, որի օգտագործման դեպքում հայտնվում է մանուշակագույն ծխի ամպ։ Որոշ հրաշագործներ նախընտրում են չառնչվել հեռահայտնվելուն այսպիսի «անակնկալների» պատճառով։ Բացի այդ, հեռահայտնվելու ժամանակ կարող է մարմնից պոկվել մի մասը։ Այդ դեպքում օգտակար են բուժող կախարդանքները և դեղաթուրմերը։
Կա նաև, այսպես կոչված, «զույգերով հեռահայտնություն», երբ մի հրաշագործը տեղափոխում է ոչ միայն իրեն, այլ նաև ուրիշ մարդու։ Պարտադիր չէ, որ այդ «ուղեբեռը» ունենա հեռահայտնվելու հմտություններ, պետք է միայն շատ ամուր բռնվել «առաջնորդողից»։
Բարեկրթության կանոնները հրաշագործներին դրդում են չհեռահայտնվել դեպի այլ հրաշագործի տուն, այլ հայտնվել ինչ-որ տեղ մոտակայքում և մնացած ճանապարհն անցնել ոտքով։ Նաև որոշ տներում, ինչպես Հոգվարթսում, կարող են կախարդանքներ արված լինել, որոնք արգելում են հեռահայտնվել այդ տանը։
Ինչպես հայտարարում են գրքերում, Հոգվարթսի տարածքում հեռահայտնվելն անհնար է, քանի որ այն պաշտպանված է կախարդանքով։ Միայն տնային էլֆերը կարող են հեռահայտնվել Հոգվարթսում, քանի որ նրանք օգտագործում են հատուկ էլֆական մոգություն։
Հետաքրքիր է, որ ոչ մի գրքում և ոչ մի ֆիլմում նույնիսկ ծայրահեղ իրավիճակներում ոչ մի անիմագ չի հեռահայտնվում. հնարավոր է, որ անիմագիայի և հեռահայտնվելու ունակությունները բացառում են միմյանց։ Հարրի Փոթերը սովորեց գերազանց հեռահայտնվել այն բանից հետո, երբ հակառակ երկրպագուների սպասելիքներին՝ չդարձավ անիմագ, և Ռոուլինգը հայտարարեց է իր հարցազրույցում, որ նա երբեք չի դառնա անիմագ։
Պորտալներ
Պորտալ, հատուկ ձևով կախարդված առարկա է, որը տեղափոխում է հրաշագործներին մի տեղից մյուսը որոշակի ժամանակում։
Պորտալ ստեղծելու համար օգտագործում են «Պորտուս» կախարդանքը։ Հրաշագործը պետք է փայտիկը ուղղի առարկայի ուղղությամբ և ասի «պորտուս»։ Պորտալը մի պահ բոցավառվում է կապույտ լույսով։
Պորտալների ստեղծումը և օգտագործումը գտնվում է Մոգության նախարարության հսկողության տակ։ Պորտալներով զբաղվում է Կախարդական տրանսպորտի բաժնի Պորտալների վարչությունը։ Անօրինական պորտալների ստեղծումը պատժվում է։
Պորտալները հաճախ են օգտագործվում հրաշագործների զանգվածային տեղափոխման համար, ընդ որում, մագլների մոտ չեն առաջացնում կասկածներ։ Չորրորդ գրքում պորտալները օգտագործվում են որպես տրանսպորտ քվիդիչի աշխարհի առաջնության անցկացման ժամանակ։ Պորտալներ ստեղծելու համար հրաշագործները հաճախ օգտագործում են աննկատ, մագլների համար անհետաքրքիր առարկաներ։
Ցախավելներ
Ցախավելներ, հրաշագործների տարածված տրանսպորտն են։
Թռչող ցախավելները (իհարկե, միայն որոշակի ձևով պատրաստված ցախավելները կարող են թռչել) համատարած օգտագործվում են տեղափոխության համար։ Օգտագործելու համար պետք է կանգնել ցախավելից ձախ (կարելի է պարզել ձեռքը և ասել «Վեր», որից հետո ցախավելը վեր է թռչում) և ոտքը գցել ցախավելի վրայով։ Բարձրանալու համար պետք է բարձրացնել ցախավելի կոթը, շրջվելու համար՝ թեքել համապատասխան կողմը, իջնելու համար՝ թեքել ներքև։ Անհայտ ձևով իրականացվում է արագացումը, արգելակումը և արագության պահպանումը։ Որոշ ցախավելներ, հատկապես նորագույնները, բարձրանում են ձեռքն առանց «Վեր» ասելու։
Ըստ էության, ցախավելն անձնական տրանսպորտ է, բայց այն կարող է բարձրացնել երկու կամ նույնիսկ երեք մարդու, նաև նրա միջոցով կարելի է տեղափոխել բեռ՝ նախապես ամրացնելով այն։
Ցախավելներն օգտագործում են ինչպես սովորական թռիչքի համար, այնպես էլ սպորտային նպատակներով (քվիդիչի խաղի ժամանակ)։ Կան տարբեր մոդելների ցախավելներ, ինչպես նաև ցախավելների մանկական մոդելներ՝ ցածր թռիչքով և արագությամբ։
Գորգեր և այլ անհայտ թռչող միջոցներ
Թռիչքի համար կարելի է հարմարեցնել գրեթե ցանկացած բան՝ օգտագործելով որոշակի կախարդանքներ, բայց մագլների հայտնագործությունների օգտագործումը (օրինակ՝ գորգերը) կախարդանքի միջոցով օրենքով պատժվում է։ Մագլների հայտնագործությունների օգտագործման վերահսկողությունն իրականացնում է Մագլների հայտնագործությունների անօրինական օգտագործման դեմ պայքարի բաժինը (այստեղ էր աշխատում Արթուր Ուիզլին)։ Միայն թե հաճախ տեղեկությունները այս բաժին են հասնում չափազանց ուշ, երբ կախարդանքից արդեն տուժել են մագլներ՝ օգտագործելով կախարդված առարկան։
Վեյլայի կախարդանք
Վեյլայի կախարդանք, վեյլաներին վերագրվող ունակություն է, օրինակ՝ Ֆլոր Դելակուրի տատիկին։ Այն օգտագործվում է տղամարդկանց կախարդելու համար։ Եզակի տղամարդիկ կարող են դիմադրել վեյլայի կախարդանքին, հատկապես, եթե նա ցանկանա գրավել տղամարդու սիրտը։ Բայց զայրացած վեյլան բոլորովին այլ տեսք ունի։ Նրա դեմքը նմանվում է սուր, չար թռչնի գլխի, իսկ մեջքից աճում են թեփուկավոր թևեր։ Բացի այդ, այդ վիճակում վեյլան կարող է վիրավորողին գցել կախարդական կրակի մեջ։
Վեյլայի մազերը կարելի է օգտագործել որպես կախարդական փայտիկի միջուկ (այս ամենը խոսում է այն մասին, թե որքան մոգական են վեյլայի ուժերը), բայց վարպետ Օլիվանդերն ասում է, որ վեյլայի մազերից պատրաստված կախարդական փայտիկները ներսից շատ վառ խառնվածքով են լինում։
Անդրժելի երդում
Անդրժելի երդում, երդման կախարդանքի միջոցով ամրացված կախարդանք է, որը խախտելը անհնար է․ խախտողին սպասվում է անխուսափելի մահ։
«Հարրի Փոթերը և Կիսարյուն արքայազնը» գրքում Սևերուս Սնեյպի և Նարցիս Մալֆոյի երդումը տեղի է ունեցել հետևյալ կերպ․ Սնեյպը և Նարցիսը ծնկի են գալիս դեմ դիմաց և բռնում միմյանց ձեռքը (աջը ձեռքը աջ ձեռքից)։ Բելատրիսա Լեսթրեյնջը, ներկա լինելով այդտեղ, փայտիկով դիպչում է հյուսված ձեռքերին և հարցնում․ «Երդվո՞ւմ ես», իսկ Սնեյպը պատասխանում է․ «Երդվում եմ»։ Ամեն երդման հետ փայտիկից դուրս են գալիս կրակներ և միահյուսվելով նախորդներին՝ փաթաթում ձեռքերը։
Մթին արվեստներ
Մթին արվեստներ, կախարդանք և մոգություն են՝ ունակ վնաս հասցնելու այլ մարդկանց և օգտագործվում են վատ մտադրություններով։ Մթին արվեստներ օգտագործող հրաշագործներին անվանում են մթին կախարդներ։ Նրանցից ամենամեծ հզորության է հասել Վոլան դե Մորտը։
Հրաշագործների աշխարհում մթին մոգություն անվանում են այն կախարդանքները, որոնք կարող են մարդու գոյությանը վնաս հասցնել կամ ստիպել իր կամքին հակառակ իրագործել որոշակի գործողություններ։ Այն կախարդանքները, որոնք կաթվածահար են անում մարդուն, խլացնում կամ զինաթափում, չեն համարվում մթին մոգություն։ Մթին մոգության մեջ ավելի կարևոր է այն, թե ինչ է զգացմունքներ է ունենում հրաշագործը՝ կիրառելով կախարդանքը։ Օրինակ, Հարրի Փոթերը կիրառեց Բելատրիսա Լեսթրենջի դեմ «Կռուցիատուս» կախարդանքը, բայց այն նրա կիրառմամբ շատ անարդյունավետ էր, քանի որ ըստ Բելատրիսայի՝ պետք է ցանկանալ ցավ պատճառել և հաճույք ստանալ այլ մարդկանց տանջանքներից, և միայն այդ ժամանակ կախարդանքը կգործի ամբողջ ուժով։ Մթին մոգությունը կարող է այլանդակել մարդու հոգին և մարմինը, ինչպես պատահեց Վոլան դե Մորտի հետ։
Աններելի նզովքներ
Հայտնի չէ, թե կախարդանքի քանի տեսակ է թվագրվում մթին մոգությանը։ Ամենահայտնիները Աններելի երեք նզովքներն են, որոնք համարվում են ամենավատը, և դրանց կիրառումը մարդկանց նկատմամբ բավարար է Ազկաբանում ցմահ դատապարտվելու համար։ Բացի այդ, երբեմն այդ կախարդանքների օգտագործումը կարող է օրինական լինել։ Օրինակ, լուսաբերներին Աններելի նզովքների կիրառումը թույլատրվում էր Վոլան դե Մորտի դեմ առաջին պատերազմի ժամանակ։
Աններելի նզովքներ
Ինֆեռնալ
Ինֆեռնալ, կախարդանքի միջոցով մահացած մարմնից կենդանացածներն են։ Ակնհայտ է, որ տարբերություն չկա, թե ովքեր էին այդ մարդիկ կենդանի ժամանակ՝ հրաշագործներ, թե մագլներ։ Ինֆեռնալները իրագործվում են այն հրաշագործի հրամանով, որը ստեղծել է դրանք։ Զոմբիի նման ինչ-որ բան են։ Նրանց հնարավոր չէ սպանել, բազմաթիվ կախարդանքներ նրանց վրա չեն գործում (օրինակ՝ «Սեկտումսեմպրան» առաջացնում է խորը վերքեր և վտանգավոր է այլ մարդկանց համար, բայց բոլորովին չի ազդում դիակների դեմ կռվում, որոնք զգայուն չեն ցավի և արյան կորստի նկատմամբ։ Միայն թե, ինչպես և չարիքի բոլոր ծնունդները, ինֆեռալները վախենում են լույսից և ջերմությունից։ Նրանց հետ կարելի է կռվել կրակի միջոցով։
Դիմանկարներ
Հարրի Փոթերի աշխարհում բազմաթիվ նկարներ ապրում են իրենց կյանքով և ակտիվորեն մասնակցում են հասարակական կյանքին։ Ավելին, նկարներում պատկերված մարդիկ ունեն իրենց բնավորությունը, կարող են խոսել ինչպես միմյանց, այնպես էլ կենդանի մարդկանց հետ։ Կարևոր չէ՝ նրանց բնակիչներն ունեցել են նախատիպեր, թե ոչ, նրանք կարող են անցնել հարևան նկարներ, եթե դրանք բավականին մոտ են կախված պատին։ Այսպիսով, Հոգվարթսի դիմանկարների բնակիչները կարող են ճամփորդել ամբողջ ամրոցով։
Մարդը, որը երբևէ իրականում գոյություն է ունեցել և ունի մի քանի դիմանկար, կարող է ակնթարթորեն անցնել դրանցից ցանկացածի մեջ, որտեղ էլ որ այն գտնվի։
Հոգվարթսի յուրաքանչյուր տնօրենի դիմանկարը հայտնվում է տնօրենի սենյակում նրա մահից հետո։
Իրական մարդկանց կախարդական նկարները պահպանում են այդ մարդկանց հիշողությունն ու բնավորությունը։
Դպրոցի տնօրենի սենյակի դիմանկարներ
Դպրոցի տնօրենի սենյակի դիմանկարները պատկերում են Հոգվարթսի բոլոր նախկին տնօրեններին։ Նրանց թվում են․
Գեր կին
Գեր կին, դիմանկար, որը փակում է Գրիֆինդորի հյուրասենյակի մուտքը և նրա հսկողն է։ Եթե նկարում պատկերված կինը երբևէ ունեցել է անուն, այն չի նշվում։ Նաև հայտնի չէ, թե երբ է այդ դիմանկարը հայտնվել։ Համենայն դեպս, երբ Արթուր Ուիզլին և Մոլլի Ուիզլին սովորում էին Հոգվարթսում, իսկ դա 1961-1968 թվականներն էին, Գեր Կինը արդեն իր պաշտոնում էր։
Գեր Կնոջ լավագույն ընկերուհին կախարդուհի Վիոլետան է, որի դիմանկարը կախված է առաջին հարկում։ Վիոլետան տեղեկացնում է Գեր Կնոջը ամրոցի բոլոր բամբասանքներին, քանի որ նա չի կարող լքել իր պաշտոնը։ Ընկերուհիները հաճույքով քննարկում են վերջին նորությունները։
Չեզոք գոտի (միջազգային իրավունք)
Չեզոք գոտի (միջազգային իրավունքում), աշխարհագրական որոշակի շրջան, որը չեզոքացման ռեժիմի հիման վրա չի կարող լինել պատերազմի թատերաբեմ կամ ռազմավարությունների, զինված ուժերի տեղաբաշխման վայր։ Չեզոք գոտին լինում է։ Ժամանակավոր եզոք գոտի են հռչակվում սահմանակից գոտիները՝ այլ պետությունների միջև պատերազմական գործողությունների դեպքում անվտանգությունն ապահովելու նպատակով։ Այդպիսի Չեզոք գոտի էր, օրինակ, Լոռու (Չեզոք գոտին)։ Չեզոք գոտիներ են հռչակվել Բելգիայի, Բրազիլիայի, Նիդերլանդների, Ճապոնիայի օրենսդրություններով։ Մշտական չեզոք գոտի են ճանաչվել Մագելանի նեղուցը, Պանամայի ջրանցքը, Սուեզի ջրանցքը, Սվալբարդի կղզեխումբը, Անտարկտիկան, երկնային մարմինները։
Կատեգորիա:Չեզոք գոտիներ
Նիժնյայա Կրիվոտին
Նիժնյայա Կրիվոտին (Нижняя Кривотынь), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ռոսլավլսկի շրջանի բնակավայրեր
Էմանուելե Ջակերինի
Էմանուելե Ջակերինի (իտալ.` Emanuele Giaccherini, ), իտալացի կիսապաշտպան, ով հանդես է գալիս անգլիական «Սանդերլենդում» և Իտալիայի ազգային հավաքականում։
«Չեզենա»
Իր կարիերան Էմանուելեն սկսել է իտալական «Չեզենայում»` 2004 թվականին։ Ա Սերիայում իր դեբյուտը նշել է 2010 թվականի օգոստոսի 28-ին` «Ռոմայի» դեմ խաղում։
«Յուվենտուս»
2011 թվականի օգոստոսի 25-ին Էմանուելեն 3 միլիոն եվրոյի դիմաց տեղափոխվել է Թուրինի «Յուվենտուս»։ Թուրինյան ակումբի հետ Էմանուելեն կնքել է 3 տարվա պայմանագիր ։
«Սանդերլենդ»
2013 թվականի աշնանը Ջակերինին 7.5 միլիոն եվրոյի դիմաց տեղափոխվել է անգլիական «Սանդերլենդ»։
Ազգային հավաքական
Ազգային հավաքականի կազմում Ջակերինին սկսել է հանդես գալ 2012 թվականից։ Հավաքականի կազմում Ջակերինի մասնակցել է Կոնֆեդերացիայի գավաթի խաղարկությանը և Եվրո 2012-ին։
Արտաքին հղումներ
Կատեգորիա:Չեզենայի ֆուտբոլիստներ Կատեգորիա:Յուվենտուսի ֆուտբոլիստներ Կատեգորիա:Սանդերլենդի ֆուտբոլիստներ Կատեգորիա:Իտալիայի հավաքականի ֆուտբոլիստներ Կատեգորիա:Իտալացի ֆուտբոլիստներ Կատեգորիա:ՈՒԵՖԱ Եվրո 2016-ի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Պրեմիեր Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:ՈՒԵՖԱ Եվրո 2012-ի ֆուտբոլիստներ
Անտոնիո Ֆացիո
Անտոնիո Ֆացիո (Antonio Fazio, ), իտալացի բանկիր, Իտալիայի բանկի նախագահ (1993-2005)։ Նա համարվում էր Իտալիայի ամենաազդեցիկ ֆինանսիստներից մեկը։ Լուրջ ֆինանսական խարդախության պատճառով ներգրավվել է բանկային սկանդալի մեջ։
Կենսագրություն
Նշանակումից մի քանի տարի անց, աջակցել է «Առաջ Իտալիա» կուսակցությանը՝ Բեռլուսկոնիի հաղթանակի համար։ Այն բանից հետո, երբ Բեռլուսկոնին հաղթեց 2001 թվականի ընտրություններում, Ֆացիոն զբաղեցրեց կենտրոնական դիրքերը։
Եղել է Վատիկանում։
Նա իտալացի ներդրողների կողմից խիստ քննադատության է ենթարկվել, ովքեր խարդախ գործարքների հետևանքով կորցրել են մի քանի միլիարդ եվրո։ Իտալական «հիվանդ»  բանկային շուկան փորձեցին փրկել արտասահմանցիների միջոցով։
2005 թվականի դեկտեմբերի 16-ին Անտոնիո Ֆացիոն ձերբակալվեց։ Նույն տարվա դեկտեմբերի 19-ին նա ստիպված հրաժարական տվեց։
2006 թվականիմայիսին Ֆացիոին դատապարտվեց չորս տարվա ազատազրկման, 2005 թվականին  Banca Antonveneta բանկի վաճառքի չարաշահման համար, որն այժմ վերահսկվում է  Monte dei Paschi di Siena բանկի  կողմից։
2011 թվականին Banca Nazionale del Lavoro (BNL) վաճառքի խարդախության համար, 2005 թվականի Իտալիայի բանկի նախկին նախագահ Անտոնիո Ֆացիոին, դատապարտվել է 3,5 տարվա ազատազրկման:Բացի ազատազրկման ժամկետի նշանակումից, դատարանը նրան հանձնարարել է 1,3 միլիոն եվրո փոխհատուցում վճարել  BNL Unipol ապահովագրական ընկերության ձեռքբերման պայմանների չարաշահման համար։
2012 թվականին Միլանի Վերաքննիչ դատարանը մերժեց առաջին ատյանի որոշումը։ 2013 թվականին Վերաքննիչ դատարանը մերժեց Ֆազիոյի կալանավորումը։ Ի վերջո, 2015 թվականին «կորպուսի հանցակազմի բացակայության համար» Գերագույն դատարանը Ֆազիոյին արդարացրել է ։
Արտաքին հղումներ
Կատեգորիա:Բանկիրներ ըստ ազգության Կատեգորիա:Իտալացի բանկիրներ Կատեգորիա:Իտալացի տնտեսագետներ Կատեգորիա:Իտալիայի քաղաքական գործիչներ
Ենիկեևո (գյուղ, Աբզելիլովսկի շրջան)
Ենիկեևո (Еникеево, Йәнекәй), գյուղ Ռուսաստանի Բաշկորտոստան հանրապետության Աբզելիլովսկի շրջանի կազմում։
Բնակչությունը 2009 թվականին գրանցված տվյալներով կազմում էր 334 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Աբզելիլովսկի շրջանի բնակավայրեր
Տեղագրական քարտեզներ
Տեղագրական քարտեզներ, բովանդակությամբ, ձևավորմամբ և մաթեմատիկական հիմքով միասնական մանրակրկիտ աշխարհագրական քարտեզներ, որոնց վրա պատկերվում են տեղանքի բնական և սոցիալ–տնտեսական օբյեկտները, դրանց յուրահատուկ քանակական ու որակական բնութագրումներով և տեղաբաշխման առանձնահատկություններով։ Կազմվում են դաշտային չափումների տեղագրական հանույթների միջոցով։ Նախատեսվում են բազմանպատակ (տնտեսագիտական, գիտական, ռազմական, տուրիստական) օգտագործման համար։ Տեղագրական քարտեզների շարքին դասվում են նաև ֆոտոքարտեզներն ու ծովային տեղագրական քարտեզները (շելֆի գոտու համար)։
Տես նաև
Կատեգորիա:Քարտեզագրություն Կատեգորիա:Տեղագրություն
Էդվարդ Օկուն
Էդվարդ Օկուն լեհ արտ նովոյի նկարիչ ։ Նա նկարել է բնանկարներ, դիմանկարներ, ձևավորել է գրքի շապիկներ և նկարազարդել ամսագրեր, այդ թվում՝ գերմանական Jugend ամսագիրը։ Երիտասարդ տարիներին նա նաև մրցել է որպես մրցարշավի հեծանվորդ Լեհաստանի թագավորությունում ։
Կենսագրություն
Օկունը ծնվել է 1872 թվականին ազնվական ընտանիքում և վաղաժամ որբացել։ Նա մեծացել է իր տատիկի ու պապիկի մոտ՝ մայրական կողմից։ Մեծ հարստություն ժառանգելուց հետո նա շուտով սկսել է նկարել սովորել մեծ նկարիչների մոտ։ 1891 թվականին սովորել է Վարշավայի գծանկարի դպրոցում։ 1891-1893 թվականներին սովորել է Իսիդոր Յաբլոնսկու և Յան Մատեյկոյի ղեկավարությամբ Յան Մատեյկոյի գեղարվեստի ակադեմիայում։ Ուսումը շարունակել է Մյունխենում և Փարիզում։ 1897 թվականին Էդվարդն ամուսնացել է Զոֆիա Վանդա Տոլկեմիտի հետ, նույն թվականին Օկունը գնացել է սովորելու Սայմոն Հոլլոսիի մոտ, որը հիմնադրել է Նագիբանյա նկարիչների գաղութը։ Հաջորդ 20 տարիների ընթացքում նա ապրել է Հռոմում, ինչպես նաև ճանապարհորդել է Սորենտո, Ամալֆի, Կապրի, Վենետիկ, Պադուա, Ռավեննա, Ֆլորենցիա և Սիենա։ Նա մասնակցել է Հռոմի լեհական արվեստի գաղութի կյանքին, եղել է մասոնական «Պոլոնիա» օթյակի համահիմնադիրը ։
Օկունը վերադարձել է Լեհաստան 1921 թվականին և բնակություն հաստատել Վարշավայում։ 1925 թվականից Գեղարվեստի դպրոցի պրոֆեսոր է եղել և Լեհ նկարիչների ընկերության անդամ։ Իր ընկերների հետ հիմնել է մասոնական օթյակ՝ «Կոպեռնիկոս» անունով։ Եղել է Կերպարվեստի խրախուսման ընկերության փոխնախագահ։ Salon Incentives-ի տարեկան բացման ժամանակ նա ականատես է եղել Լեհաստանի առաջին նախագահ Գաբրիել Նարուտովիչի սպանությանը Էլիգյուս Նիևյադոմսկու կողմից։ Նա օգնել է նախագահի օգնականներից մեկին ձերբակալելու Նիևիադոմսկուն ։